ROMÂNIA 
JUDEȚUL TIMIȘ
MUNICIPIUL TIMIȘOARA
DIRECȚIA CLĂDIRI, TERENURI ȘI DOTĂRI DIVERSE I EST		
COMPARTIMENTUL  SPAȚII CU ALTĂ DESTINAȚIE IEST
SC 2019- 3676/15.02.2019


RAPORT DE SPECIALITATE
privind atribuirea în folosință gratuită cu contract de comodat pe o perioadă de 5 ani a spațiului situat în Timișoara, Str. Cronicar Neculce , nr.1 către  Asociația Națională a Surzilor din România Filiala Timișoara


          Având în vedere Expunerea de motive nr. SC2019-3676/15.02.2019 a Primarului Municipiului Timișoara Dl. Nicolae Robu  și Proiectul de hotărâre privind atribuirea în folosință gratuită cu contract de comodat pe o perioadă de 5 ani a spațiului situat în Timișoara, Str. Cronicar Neculce , nr.1 către  Asociația Națională a Surzilor din România Filiala Timișoara   ;
Arătăm faptul că Asociația Națională a Surzilor din România Filiala Timișoara este o organizație cu caracter preponderent social , care apără și promovează interesele sociale, profesionale ,culturale și sportive ale persoanelor cu deficiențe de auz , militând pentru integrarea acestei categorii de persoane  în societate .
	Spațiu ocupat în prezent de către Asociația Națională a Surzilor din România Filiala Timișoara se află  în imobilul din Timișoara , Str. Cronicar Neculce, nr.1,   are suprafața de 74,77 m.p și este situat la parterul imobilului fiind   înscris în Cartea Funciară nr.411965 Timișoara, nr.top 30637, în proprietatea Municipiul Timișoara , domeniul public , fiind alcătuit din 5 încăperi și a fost  închiriat Asociației  prin contractul de închiriere 1492/2007 . 
Contractul de închiriere pentru acest spațiu   a fost prelungit prin act adițional în baza HCLMT nr.36/05.02.2019 de  la data de 29.01.2019 până la data de 28.01.2022 .
Spațiul este liber de sarcini așa cum rezultă din adresele cu numerele SC 2017-000253/4.02.2018 ,CT2018-253/15.02.2018 și CT2018- 005918 / 2 2 .01.2019.
         Precizăm că prin adresa înregistrată  cu numărul CT2019-000378/31.01.2019, Asociația Națională a Surzilor din România Filiala Timișoara ne-a adus la cunoștință faptul că prin Hotărârea  Guvernului României nr.903/09.11.2018 , Asociația Națională a Surzilor din România a fost recunoscută ca fiind de utilitate publică , iar în acest context , Asociația Națională a Surzilor din România Filiala Timișoara  a solicitat atribuirea gratuită a spațiului  situat în Timișoara, Str. Cronicar Neculce nr.1, în suprafața de 74,77 m.p , ce i-a fost închiriat prin contractul de închiriere nr.1492/2007.
	Având în vedere extrasul din Procesul verbal al ședintei din 06.02.2019 a Comisiei de Analiză a Spațiilor cu Altă Destinație decât aceea de locuință , prin care comisia a avizat favorabil această solicitare și a hotărât  atribuirea în folosință gratuită cu contract de comodat, pe o perioadă de 5 ani a spațiului situat în Timișoara, Str. Cronicar Neculce , nr.1 către  Asociația Națională a Surzilor din România Filiala Timișoara  ;
	În conformitate cu prevederile art.36.alin.2 lit.(c) din Legea nr. 215/2001 privind administraţia publică locală,republicată și modificată ;
	În temeiul art.45 și art. 124 din Legea nr. 215/2001, privind administraţia publică locală, republicată şi modificată;
             Având  în vedere cele menționate și prevederile legale enunțate, apreciem că Proiectul de hotărâre privind atribuirea în folosință gratuită, cu contract de comodat pe o perioadă de 5 ani a spațiului situat în Timișoara, Str. Cronicar Neculce , nr.1 către  Asociația Națională a Surzilor din România Filiala Timișoara, îndeplineste condițiile pentru a fi supus spre dezbatere și aprobare în plenul Consiliului Local al Municipiului Timișoara .

